Diari Oficial de la Generalitat Valenciana


Sumari del DOGV 4560, del 06-08-2003 (2003/9265)

ORDE de 10 de juliol de 2003, de la Conselleria d'Agricultura, Pesca i Alimentació, per la qual es modifica l'Orde de 24 de novembre de 2000 i l'Orde de 16 de desembre de 2002, i s'amplia el programa de recollida de cadàvers d'oví-cabrum generats en explotacions ramaderes fins al 30 de setembre de 2003.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4560

Data del DOGV
:   06-08-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/9265


Data del document
:   10-07-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * caprí
    * residu agrícola
    * suport econòmic
    * explotació agrària
    * oví
    * ajuda pública

ORDE de 10 de juliol de 2003, de la Conselleria d'Agricultura, Pesca i Alimentació, per la qual es modifica l'Orde de 24 de novembre de 2000 i l'Orde de 16 de desembre de 2002, i s'amplia el programa de recollida de cadàvers d'oví-cabrum generats en explotacions ramaderes fins al 30 de setembre de 2003. [2003/9265]
  
En l'Orde de 24 de novembre de 2000, es van establir diferents tipus d'ajudes per a millorar la competitivitat de les explotacions ramaderes, i entre elles, en el grup D, ?Programes de residus ramaders?, ajudes per a la recollida de cadàvers d'animals procedents d'explotacions ramaderes de la Comunitat Valenciana, i se n'establia una vigència temporal.
  
No obstant això, per al bestiar oví i cabrum, mentres es posa en marxa un sistema d'assegurances semblants a l'establit per al bestiar boví, es considera convenient mantindre l'ajuda de recollida dels cadàvers d'oví-cabrum cap a les plantes de transformació autoritzades per a tal efecte, per al seu tractament i eliminació posterior, modificant l'Orde de 16 de desembre de 2002, de la Conselleria d'Agricultura, Pesca i Alimentació, per la qual es modifica l'Orde de 24 de novembre de 2000, pel que fa als programes de recollida de cadàvers, i s'establix una nova convocatòria per al 2003 de les ajudes de recollides de cadàvers d'oví-cabrum generats en explotacions ramaderes.
  
Per això, vista la proposta del director general d'Investigació i Innovació Agrària i Ramaderia, en l'exercici de les funcions que tinc atribuïdes,
  
ORDENE
  
Article 1
  
S'amplia la vigència establida en l'article 3.D d.1. de l'Orde de 24 de novembre de 2000, de la Conselleria d'Agricultura, Pesca i Alimentació, per la qual s'establixen ajudes a inversions i programes de control de qualitat desplegats en explotacions ramaderes per a les ajudes corresponents a ?Programes de residus ramaders de recollida de cadàvers d'animals procedents d'explotacions ramaderes- (DOGV núm. 3891, de 4 de desembre), fins al 30 de setembre de 2003.
  
Article 2
  
Les sol·licituds d'ajudes presentades a l'empara de l'Orde de 16 de desembre de 2002, en la qual s'establix una nova convocatòria per a l'exercici 2003 de les ajudes per a la recollida de cadàvers d'oví i cabrum, llevat que notifiquen el contrari en un termini de 15 dies des de la publicació de la present orde, es considerarà que estan d'acord a ampliar la seua sol·licitud per a la prestació dels servicis durant el mes de setembre de 2003, en les condicions establides en les bases reguladors de l'ajuda.
  
Article 3
  
Es modifica el paràgraf primer de l'article quart de l'Orde de 16 de desembre de 2002, en la qual s'establix una nova convocatòria per a l'exercici 2003 de les ajudes per a la recollida de cadàvers d'oví i cabrum, que queda de la manera següent:
  
«Estes ajudes corresponen a l'aplicació pressupostària 12.04. 714.80 4, línia T3081000, del pressupost de la Generalitat Valenciana per a l'exercici 2003, i amb un import global màxim de 630.708 euros, cofinançats per fons procedents del Feoga-Orientació i de la Generalitat Valenciana.»
  
Article 4
  
Se àmplia el termini de justificació dels servicis referits en l'article segon de la present orde, en la condicions establides en l'article 11 de l'Orde de 24 de novembre de 2000, fins al 30 d'octubre de 2003.
  
DISPOSICIÓ FINAL
  
Primera
  
Es faculta el director general d'Investigació i Innovació Agrària i Ramaderia per a dictar les disposicions necessàries per a l'aplicació de la present orde
  
Segona
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 10 de juliol de 2003
  
La consellera d'Agricultura, Pesca i Alimentació